Document ID: 31992R1084

Uredba Sveta (EGS, Euratom, ESPJ) št. 1084/92
z dne 28. aprila 1992
o spremembi Uredbe št. 422/67/EGS, št. 5/67 Euratom o določitvi prejemkov predsednika in članov Komisije ter predsednika, sodnikov, generalnih pravobranilcev in sodnega tajnika Sodišča Evropskih skupnosti ter predsednika, članov in sodnega tajnika Sodišča prve stopnje, in Uredbe (EGS/Euratom/ESPJ) št. 2290/77 o določitvi prejemkov članov Računskega sodišča
SVET EVROPSKIH SKUPNOSTI JE
ob upoštevanju Pogodbe o ustanovitvi enotnega Sveta in enotne Komisije Evropskih skupnosti in zlasti člena 6 Pogodbe,
ob upoštevanju Pogodbe o ustanovitvi Evropske skupnosti za premog in jeklo in zlasti člena 78e Pogodbe,
ob upoštevanju Pogodbe o ustanovitvi Evropske gospodarske skupnosti in zlasti člena 206 Pogodbe,
ob upoštevanju Pogodbe o ustanovitvi Evropske skupnosti za jedrsko energijo in še posebej člena 180 Pogodbe,
ob upoštevanju Protokola o posebnih pravicah in imunitetah Evropskih skupnostih in zlasti členov 20 in 21 Protokola,
ker je bila Uredba Sveta (ESPJ, EGS, Euratom) št. 3831/91 z dne 19. decembra 1991 o spremembi Kadrovskih predpisov za uradnike in pogoje za zaposlitev drugih uslužbencev Evropskih skupnosti [1] dopolnjena s členom 66a, s katerim je uveden začasni prispevek;,
ker naj se ta začasni prispevek smiselno uporabi za predsednika in člane Komisije, predsednika, sodnike, generalne pravobranilce in sodnega tajnika Sodišča, predsednika, člane in sodnega tajnika Sodišča prve stopnje, in člane Računskega sodišča,
SPREJEL NASLEDNJO UREDBO:
Člen 1
1. Člen 19a uredbe št. 422/67/EGS, št. 5/67/Euratom [2], se nadomesti z naslednjim:
"Člen 19a
Člen 66a Kadrovskih predpisov za uradnike se smiselno uporablja za predsednika in člane Komisije, predsednika, sodnike, generalne pravobranilce in sodnega tajnika Sodišča ter predsednika, člane in sodnega tajnika Sodišča prve stopnje."
2. Člen 19a Uredbe (EGS, Euratom, ESPJ) št. 2290/77 [3] se nadomesti z naslednjim:
"Člen 19a
Člen 66a Kadrovskih predpisov za uradnike se smiselno uporablja za člane Računskega sodišča."
Člen 2
Ta uredba začne veljati dan po objavi v Uradnem listu Evropskih skupnosti.
Uporablja se od 1. januarja 1992.
Ta uredba je v celoti zavezujoča in se neposredno uporablja v vseh državah članicah.
V Luxembourgu, dne 28. aprila 1992

Labels: 2
9
15